**LEHDISTÖTIEDOTE**

Maaliskuu 2017

**Mukavampaa ja nopeampaa viisteiden työstöä uudella napalaikalla**

Vinoleikkaus ja viisteiden työstö vaativat vahvaa ja kestävää hitsaussaumaa. Norton lanseeraa uuden valikoiman napalaikkoja, jotka on tarkoitettu erityisesti tätä tarkoitusta varten. Valmistajan mukaan uusilla Quantum3-napalaikoilla hionta on nopeampaa ja laikkojen tärinätaso on alhaisempi.

Viisteiden työstöön tarkoitettujen Norton Quantum3 –napalaikkojen paksuus on 4,2 mm ja niitä on saatavilla 115, 125, 150, 180 ja 230 mm halkaisijalla. Ne sopivat käytettäviksi kulmahiomakoneissa hiiliteräksen, runsasseosteisten kromilejeerinkien, ruostumattoman teräksen ja muiden kovien metallien hionnassa. Norton Quantum3-laikat ovat niin sanotusti rautavapaita eli raudan, kloorin ja rikin määrä on vähemmän kuin 0,1 %, mikä vähentää epäpuhtauksien vaaraa työstettävässä kappaleessa.

Nortonin uudet viisteiden työstöön tarkoitetut Quantum3-napalaikat on valmistettu uudella hioma-aineella, joka yhdessä vahvemman sideaineen kanssa aikaansaa tehokkaamman aineenpoiston ja pidemmän käyttöiän, ja on mukavampi käyttää. Valmistajan mukaan testit ovat osoittaneet, että Quantum3-napalaikan aineenpoistokyky on jopa 70 % parempi kuin muiden keraamista hioma-ainetta käyttävien napalaikkojen. Pidempi käyttöikä tarkoittaa myös vähemmän laikanvaihdon aiheuttamia keskeytyksiä ja jätettä, koska laikkoja kuluu vähemmän. Norton Quantum3:n tärinätaso on myös alhaisempi, joka yhdessä alhaisemman työstöpaineen kanssa tekee työstä käyttäjälle miellyttävämmän.

”Viisteiden työstö on vihdoin mukavampaa käyttäjälle alhaisemman tärinätason ansiosta. Lisäksi työ käy nopeammin ja Quantum3:n käyttöikä on pidempi, mikä aikaansaa paremman tuottavuuden”, kertoo Timo Sutinen, Saint-Gobain Abrasives AB:n Suomen myyntivastaava.

Katso myös [www.nortonabrasives.com](http://www.nortonabrasives.com)